N-avem noi prea multe spatii verzi insa de aici si pana la situatia absurda la care s-a ajuns in anumite zone din tara e cale lunga. In sectorul 3 din Bucuresti de pilda ghivecele cu brazi sunt pazite cu strasnicie de oameni special platiti pentru asta.

"Se fura altfel", ne explica paznicii. Responsabilii au evitat, in schimb, subiectul, desi paza e asigurata din bugetul local, adica din buzunarele cetatenilor.

Urmarim cu interes activitatea unui paznic de ghivece de pe bulevardul Camil Ressu. Omul se plimba cu pasi mici pe langa "obiectivul aparat". Se uita in stanga, si-n dreapta sa se asigure ca prin preajma nu e niciun infractor tentat sa fuga cu vreun brad. Cum e liniste, face stanga-mprejur si patruleaza in continuare.

Ne hotaram sa-i testam vigilenta si ne prefacem interesati de uriasele ghivece. In mai putin de 2 minute e langa noi.

Reporter: Pai, dumneavoastra, paziti florile?

Paznic: Da, pazim draciile astea. De ce credeti ca am venit si v-am intrebat de unde sunteti?

Paznic: Pai, ce credeti ca ma tin de glume?

Reporter: Cum, domnule, sa paziti niste flori?

Paznic: Pai, da, ca se fura. Dispar daca nu sunt pazite

Intelegem asadar ca-i o misiune serioasa. Atat de serioasa incat pe o lungime de 1 kilometru sunt nu mai putin de 6 barbati cu aceeasi sarcina; sa pazeasca toate ghivecele.

Reporter: Ati prins pe vreunul?

Paznic: Au prins. Adica aia de-au furat au lasat pomu' jos si au fugit.

Paznicii sunt de la firma Scorseze care are mai multe contracte cu statul. Am cerut o explicatie primarului Robert Negoita, care ne-a spus ca: "agentii au sarcina de a asigura paza tuturor obiectivelor de investitie derulate sau implementate de Primaria Sectorului 3 in zona respectiva."

Zona respectiva la care ne-am referit este situata pe bulevardul Camil Ressu. Aici primaria a inlocuit bordurile si liniile de tramvai. Rezulta ca paznici pazesc ghivece, borduri plus sinele din fier. Primaria a refuzat sa explice cum s-a dat contractul si care este costul total. In categoria investitiilor fara sens n-avem cum sa ocolim bordurile, tot mai inalte in sectorul 3 si vopsite in rosu. Nici la acest capitol n-am primit raspuns de la oficiali.